**Orientering til årsmøtet 18.mars 2019**

**Tema:**

**Sammenslåingsprosess Mental Helse Aust- Agder og Mental Helse Vest- Agder**

På årsmøtet i Mental Helse Aust-Agder 2017 fikk styret fullmakt av årsmøtet til å jobbe videre med saken om sammenslåing. For å få et mer systematisk arbeid angående sammenslåingen besluttet fylkesstyret i mai 2018 å danne et arbeidsutvalg sammen med Vest-Agder for å jobbe frem sammenslåing av fylkeslagene.

Arbeidsutvalget har bestått av:

Wenche Larsen Gundersen (leder), Vest- Agder
Lise Kristiansen, Vest- Agder
Tor Jones, Vest- Agder
Aud-Johanne Røren-Strand, Aust- Agder
Elisabeth Iren Engeness Lauvrak (sekretær), Aust- Agder og Jan Olaf Narvesen, Aust- Agder

Vi har hatt tre møter i Kristiansand. Vi har også̊ gjennomført en arbeidshelg på̊ Dyreparken hotell hvor fylkesstyrene deltok. Vi fikk besøk av landsleder Jill Arild. Hun gav oss mange tips og informasjon om denne viktige prosessen. Valgkomiteen var også̊ innkalt til deler av denne helgen. Valgkomitéen består av to fra hvert fylke. Valgkomiteen har bestått av følgende personer:

Sigrun Horrisland, Aust- Agder og Alf Martin Woie, Aust- Agder
Lise Kristiansen, Vest- Agder og Aase Abrahamsen Johnsen, Vest-Agder

Arbeidsutvalget gav valgkomitéen beskjed om å finne tre kandidater fra hvert fylke. Dersom den nye fylkeslederen kommer fra Vest- Agder, så ønsker vi at nestleder kommer fra Aust-Agder.

Det har vært positiv stemning i arbeidsutvalget og fylkesstyrene. Vi har hatt som målsetting å gjøre sammenslåingen til en positiv sak for begge lag. Det kom tidlig frem at Aust-Agder ønsket å legge ned sitt fylkeslag, og har nå satt det som sak på sitt årsmøte 18.mars 2019. Arbeidet med å fusjonere vil tas opp i ekstraordinære årsmøter 30.mars 2019. Da kan man fortsette med samme organisasjonsnummer som dagens Vest-Agder og det lagets bankkonto.

Nytt navn for fylkeslaget foreslåes bli *Mental Helse Agder*.

Vi har mulighet til å leie et kontor på̊ Villa Groheim i Kristiansand, og dette støttes av Aust- Agder. Vi vil også̊ beholde en filial i Arendal. Vi har søkt om midler hos Helse Sør Øst som ett fylkeslag. Handlingsplan og budsjett er også̊ utarbeidet. Det er viktig at lokallag får bedre oppfølging fra fylket. Det er derfor satt opp et punkt i handlingsplan angående samarbeid mellom lokallag og fylkesstyret.

Arbeidsutvalget ser at dette er en prosess som krever velvilje fra begge parter. Vi har laget konkrete planer som vil styrke samholdet blant våre medlemmer. Økonomi er et viktig punkt som blir nærmere beskrevet i budsjett. Arbeidsutvalget er meget fornøyd med disse planene, og anbefaler at sammenslåing vedtas ved årsmøtet.



**Forslag til vedtak Aust-Agder:**



*Mental Helse Aust-Agder avvikles fra 30.03.2019, og innlemmes i Mental Helse Vest-Agder. Det fusjonerte laget får navnet Mental Helse Agder.*



*På vegne av arbeidsutvalget*

*Wenche Larsen Gundersen, leder av arbeidsutvalget*

*Aud-Johanne Røren-Strand, leder Mental Helse Aust-Agder*

